צו קריאה
בעוד שעה אחזור, בעוד שעה; כשאצלצל פתחי לי את הדלת; קראו לי פתאום, כרגיל; אמרו רק לשעה, רק לשעה; והם ודאי יודעים מה שאומרים; באמת, רק לשעה; לאן? איני יודע; הרי ידעת תמיד אפשר לקרוא; לא להספיק לרכוס את המעיל; ללכת ללכת ללכת; ללכת; בעוד שעה אחזור, בעוד שעה; חדלי, הבט בי בעיניים אלה; הרי אני הולך רק לשעה; כך בפירוש אמרו לי; כן, שהספר יישאר פתוח; שיישאר; בעוד שעה אחזור, בעוד שעה; כשאצלצל פתחי לי את הדלת; נו, די כבר, די; כן, כן לקחתי סוודר ומעיל; אני מוגן היטב מפני הרוח; בעוד שעה אחזור, בעוד שעה; אם אצלצל פתחי לי את הדלת; 